На основу члана 13. Закона о комуналним делатностима (''Службени гласник РС'', број 88/2011) и члана 37. Статута Града Ниша (''Службени лист Града Ниша'', број 88/2008),

Скупштина Града Ниша, на седници од \_\_\_\_\_\_\_. године, донела је

**О Д Л У К У**

**О ИЗМЕНАМА И ДОПУНАМА ОДЛУКЕ О**

**О ОДРЖАВАЊУ ЧИСТОЋЕ**

Члан 1.

У Одлуци о одржавању чистоће ("Службени лист Града Ниша", број 89/2005-пречишћен текст и 38/2010), назив одлуке мења се и гласи:

"Одлука о одржавању чистоће на површинама јавне намене и управљању комуналним отпадом".

Члан 2.

Члан 1 мења се и гласи:

"Овом одлуком прописује се начин обављања комуналних делатности одржавања чистоће на површинама јавне намене и управљања комуналним отпадом, права и обавезе вршиоца наведених комуналних делатности, права и обавезе корисника комуналне услуге."

Члан 3.

Члан 2 мења се и гласи:

"Одржавање чистоће на површинама јавне намене је чишћење и прање асфалтираних, бетонских, поплочаних и других површина јавне намене, прикупљање и одвожење комуналног отпада са тих површина, одржавање и пражњење посуда за отпатке на површинама јавне намене као и одржавање јавних чесми, бунара, фонтана, купалишта, плажа и тоалета).

Управљање комуналним отпадом је сакупљање комуналног отпада, његово одвожење, третман и безбедно одлагање укључујући управљање, одржавање, санирање и затварање депонија, као и селекција секундарних сировина и одржавање, њихово складиштење и третман."

Члан 4.

Члан 3. мења се и гласи:

"Oдржавањe чистоће на површинама јавне намене и управљањe комуналним отпадом обавља Јавно комунално предузеће "Медиана"-Ниш (у даљем тексту: комунално предузеће)."

Члан 5.

Члан 4. мења се и гласи:

"Корисници комуналних услуга, у смислу ове одлуке, су физичка лица, правна лица и предузетници, који су власници, закупци и корисници стамбених и пословних објеката и просторија."

Члан 6.

У поднаслову II Одржавање чистоће на јавним површинама речи: „јавним површинама“ замењују се речима: "површинама јавне намене".

Члан 7.

У члану 5. став 1 тачка 1 бришу се речи: "и Нишке Бање".

Члан 8.

У члановима 5., 6., 7., 8., 10., 24., 26., 27., 28., 29., 31. и 33. речи: „јавне површине“ замењују се речима: "површине јавне намене", у одговарајућем падежу.

Члан 9.

У члановима 5., 6., 11., 13., 15., 16., 18., 19., 20., 22., 24., 25., 29., 31., 32. и 33. реч: „смеће“ замењује се речима: "комунални отпад", у одговарајућем падежу.

Члан 10.

У члану 9. став 5 реч: „управни“ замењује се речју: "надзорни", а речи: ''Скупштине града'' замењују се речима: ''Градског већа Града Ниша''.

Члан 11.

У поднаслову III Сакупљање, одвожење и одлагање смећа реч: "смећа" замењује се речима: "комуналног отпада".

Члан 12.

У члану 11., став 2 мења се и гласи:

"Посуде за комунални отпад смештају се у смећару припадајућу објекту корисника, а уколико иста не постоји или је актом надлежног органа забрањено коришћење исте, локација за смештај посуде за комунални отпад одређује се на парцели припадајућој објекту корисника."

Став 3 мења се и гласи:

"Посуда за комунални отпад мора бити удаљена од улаза у припадајући објекат максимално 25 метара, а минимално 5 метара, и иста мора бити ограђенa или визуелно скривена зеленилом, или у посебном боксу."

Став 4 мења се и гласи:

"Посуда за комунални отпад не сме се поставити противно забранама прописаним важећим законским прописима (прописима из области безбедности у саобраћају којима се обезбеђује безбедност саобраћаја и др.)."

Став 5 мења се и гласи:

"О локацији и начину уређења простора за сакупљање комуналног отпада, као и броју, врсти и типу посуда за сакупљање комуналног отпада, одлучује управа надлежна за комуналне делатности, уз прибављено мишљење комуналног предузећа."

После става 5 додаје се став 6 који гласи:

"Изузетно, уколико приликом разматрања захтева за одређивање броја, врсте и типа посуда, као и локације и начина уређења простора за сакупљање комуналног отпада, из постојећег стања на терену буде утврђено да није могуће одредити локацију која испуњава све услове из става 3 овог члана, управа надлежна за комуналне делатности ће лоцирати посуде за комунални отпад тако да се обезбеди редовно и контунирано сакупљање и одвожење комуналног отпада, уз најмање ограничења за кориснике наведене комуналне услуге и поштовање одредаба из става 2 и 4 овог члана."

Став 6 постаје став 7.

Члан 13.

Члан 17. мења се и гласи:

"Корисници комуналне услуге управљања комуналним отпадом плаћају цену за сакупљање и одвожење (транспорт) комуналног отпада комуналном предузећу.

Цена утврђена за сакупљање и одвожење (транспорт) отпада плаћа се месечно и обрачунава се по квадратном метру стамбеног и пословног простора, у складу са актом о методологији обрачуна цене комуналне услуге који доноси Надзорни одбор комуналног предузећа уз сагласност Градског већа Града Ниша."

Члан 14.

У члану 22., додаје се став 6 који гласи:

"Комуналном предузећу за санацију дивљих депонија на територији Града припада накнада."

Члан 15.

После члана 22, додаје се нови члан 22а који гласи:

"Одлагање комуналног отпада врши се према програму одлагања комуналног отпада, који комунално предузеће доноси до децембра текуће године за наредну годину.

Сагласност на програм из става 1 даје Градско веће Града Ниша."

Члан 16.

Члан 23 мења се и гласи:

"Корисници комуналне услуге управљања комуналним отпадом плаћају цену за одлагање комуналног отпада комуналном предузећу, које тако прикупљена средства користи у складу са важећим прописима и програмом из претходног члана.

Цена утврђена за одлагање комуналног отпада плаћа се месечно и обрачунава се по квадратном метру стамбеног и пословног простора, у складу са актом о методологији обрачуна цене комуналне услуге који доноси Надзорни одбор комуналног предузећа уз сагласност Градског већа Града Ниша."

Члан 17.

У члану 24 тачка 7, бројеви: "5, 6 и 18" замењују се бројевима: "5, 6, 18 и 23".

Члан 18.

У поднаслову V Заштита чистоће на јавним површинама речи: "јавним површинама" замењују се речима: "површинама јавне намене".

Члан 19.

После члана 30 додаје се члан 30а који гласи:

„Комунално-полицијске послове обавља комунални полицајац.

Комунални полицајац у обављању комунално-полицијских послова, поред законом утврђених овлашћења, подноси захтев за покретање прекршајног поступка за прекршаје утврђене овом одлуком.

Уколико комунални полицајац у обављању комунално-полицијских послова, уочи повреду прописа из надлежности другог органа, обавестиће одмах о томе, писаним путем, надлежни орган“.

Члан 20.

У члану 31. став 1 број: "5.000" замењује се бројем: "50.000", број: "50.000" бројем: "500 000".

У ставу 1 после тачке 4 додаје се нова тачка 5 која гласи: "комунални отпад не одлаже у складу са програмом одлагања комуналног отпада (члан 22а);", а тачке 5-11 постају тачке 6-12.

У ставу 2. .број: "500 "замењује се бројем: "5.000", а број: "5.000" бројем: "30.000".

Члан 21.

У члану 32. број: "5.000" замењује се бројем: " 50.000" а број: "50.000" бројем: "500.000", иза речи "корисник" додају се речи "правно лице", а речи "предузеће и предузетник" бришу се.

После става 1, додаје се нови став 2 који гласи.

"За прекршај из става 1.овог члана казниће се предузетник новчаном казном од 10.000 до 100.000. динара".

У досадашњем ставу 2. који постаје став 3. број: "500" замењује се бројем: "5.000", а број: "5.000 "бројем: "30.000".

Члан 22.

У члану 33. став 1 број: "3.000" замењује се бројем: "50.000" а број: "50.000" бројем: "500.000",после речи „прекршај“додају се речи „правно лице“, а речи "предузеће и предузетник "бришу се".

После става 1 додаје се нови став који гласи:

"За прекршај из става 1.овог члана казниће се предузетник новчаном казном од 10.000 до 100.000. динара".

У досадашњем ставу 2 који постаје став 3 број:"500" замењује се бројем: "5.000", а број:"5.000" бројем: "30.000".

**ПРЕЛАЗНЕ И ЗАВРШНЕ ОДРЕДБЕ**

Члан 23.

Поступци који нису окончани до дана ступања на снагу ове одлуке, окончаће се по одредбама ове одлуке.

Члан 24.

Комунално предузеће је дужно да усклади опште акте предузећа са одредбама ове одлуке у року од петнаест дана, од дана њеног ступања на снагу.

Члан 25.

Овлашћује се Служба за послове Скупштине Града да сачини и објави пречишћен текст Одлуке о одржавању чистоће на површинама јавне намене и управљању комуналним отпадом.

Члан 26.

Ова одлука ступа на снагу осмог дана од дана објављивања у ''Службеном листу Града Ниша''.

Број: \_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_. године

**СКУПШТИНА ГРАДА НИША**

Председник

Проф. др Миле Илић

**О б р а з л о ж е њ е**

Правни основ за доношење Одлуке о изменама и допунама Одлуке о одржавању чистоће су члан 13. Закона о комуналним делатностима (''Службени гласник Републике Србије'', број 88/2011) и члан 37. Статута Града Ниша (''Службени лист града Ниша'', 88/2008), којима је прописано да начин обављања комуналне делатности, као и општа и посебна права и обавезе вршилаца комуналне делатности и корисника услуга, на својој територији прописује Скупштина Града Ниша.

Наведеном одлуком врши се усаглашавање важеће одлуке са одредбама Закона о комуналним делатностима, Закона о јавним предузећима (''Службени гласник Републике Србије'', број 119/2012), Закона о планирању и изградњи (''Службени гласник Републике Србије'', број [72/2009](http://www.propisi.net/DocumnetWebClient/ingpro.webclient.Main/FileContentServlet/propis/0270cc/27007_02.htm#zk72/09), [81/2009](http://www.propisi.net/DocumnetWebClient/ingpro.webclient.Main/FileContentServlet/propis/0270cc/27007_02.htm#zk81/09), [24/2011](http://www.propisi.net/DocumnetWebClient/ingpro.webclient.Main/FileContentServlet/propis/0270cc/27007_02.htm#zk24/11) и [121/2012](http://www.propisi.net/DocumnetWebClient/ingpro.webclient.Main/FileContentServlet/propis/0270cc/27007_02.htm#zk121/12)), Закона о управљању отпадом (''Службени гласник Републике Србије'', број 36/2009 и 88/2010), Закона о прекршајима („Службени гласник РС“, број 101/2005, 116/2008 и 111/2009) и Закона о комуналној полицији („Службени гласник РС“, број 51/2009).

Имајући у виду да је одредбама сада важећег Закона о комуналним делатностима извршено другачије дефинисање комуналних делатности у односу на одредбе претходно важећег закона, изменом Одлуке о одржавању чистоће врши се усаглашавање назива одлуке, као и дефинисање комуналних делатности чији се начин обављања прописује.

Даље, врши се усаглашавање терминологије прописане одредбама Закона о планирању и изградњи, у вези са дефинисањем појма површине јавне намене, као и усаглашавање терминологије прописане одредбама Закона о управљању отпадом, у области управљања комуналним отпадом.

Такође, на иницијативу ЈКП „Медиана“ Ниш, стварају се услови за наплату цене комуналне услуге одлагања комуналног отпада, која иако и до сада обухваћена важећом регулативом, није реализована у пракси кроз наплату од корисника.

Ново законодавство из области управљања отпадом знатно проширује обавезе ЈКП „Медиана“ Ниш у вези са одлагањем отпада на депонији „Бубањ“, а које се у складу са наведеним законом финансирају из цене одлагања истог. Узевши у обзир наведено, а како ЈКП „Медиана“ Ниш из цене сакупљања и одвожења комуналног отпада коју наплаћује од корисника не може покрити трошкове одлагања, одредбама Одлуке о изменама и допунама Одлуке о одржавању чистоће прописују се начин обрачуна цене одлагања отпада, као и начин трошења на тај начин прикупљених средстава.

Наиме, обрачун цене одлагања отпада ће се вршити по квадратном метру стамбеног и пословног простора корисника, уз примену акта о методологији обрачуна цене, а из ње ће бити финансирани трошкови депоновања у складу са Законом о управљању отпадом и годишњим Програмом одлагања комуналног отпада, који доноси Надзорни одбор ЈКП „Медиана“ Ниш уз сагласност Градског већа Града Ниша.

Примена важећег, као и очекивана примена новог Закона о прекршајима („Службени гласник РС“, број 65/2013) од 01.03.2014. године и формирање комуналне полиције на територији Града Ниша, у складу са Законом о комуналној полицији („Службени гласник РС“, број 51/2009), условили су измене у делу којим се прописује висина казни за прекршаје и у домену прописивања овлашћења комуналне полиције.

У смислу претходно наведеног, Управа за комуналне делатности, енергетику и саобраћај израдила је нацрт Одлуке о изменама и допунама одлуке о одржавању чистоће.

**УПРАВА ЗА КОМУНАЛНЕ ДЕЛАТНОСТИ,**

**ЕНЕРГЕТИКУ И САОБРАЋАЈ**

|  |  |
| --- | --- |
| **У Нишу,**  **новембар 2013. године** | **НАЧЕЛНИК**  **Миодраг Брешковић** |

**O Д Л У К А**

**О ОДРЖАВАЊУ ЧИСТОЋЕ**

**("Службени лист Града Ниша",**

**број 89/2005-пречишћен текст и 38/2010)**

**-преглед чланова Одлуке који се мењају и допуњују-**

О Д Л У К А

О ОДРЖАВАЊУ ЧИСТОЋЕ

Члан 1

Овом одлуком прописују се услови и начин организовања послова у вршењу комуналне делатности одржавања чистоће, права и обавезе предузећа, односно предузетника, који обављају делатност одржавања чистоће, права и обавезе корисника комуналне услуге, правних лица и грађана у одржавању чистоће.

Члан 2

Одржавање чистоће је: чишћење, прање и поливање улица, тргова и других јавних површина; уклањање отпада из посуда за отпатке на јавним површинама, као и смећа и других отпадака са улица и других јавних површина; сакупљање смећа и других природних и вештачких отпадака из стамбених, послових и других објеката, њихово одвожење и одлагање.

Члан 3

Комуналну делатност одржавања чистоће обавља јавно комунално предузеће које је град основао за обављање ове комуналне делатности (у даљем тексту: комунално предузеће), односно предузеће и предузетник коме град повери обављање ове комуналне делатности, по поступку прописаном Законом и Одлуком о комуналним делатностима.

Члан 4

Корисници комуналних услуга, у смислу ове одлуке, су грађани, правна лица и предузетници, власници, закупци и корисници стамбених и пословних објеката и просторија.

II ОДРЖАВАЊЕ ЧИСТОЋЕ НА ЈАВНИМ ПОВРШИНАМА

Члан 5

Одржавање чистоће на јавним површинама врши се према програму комуналног предузећа, који садржи:

1. јавне површине предвиђене за одржавање чистоће на подручју града Ниша и Нишке Бање, по подручјима месних канцеларија;

2. време, динамику и начин одржавања чистоће (чишћење, прање, поливање улица, тргова, пролаза, прилаза, платоа, мостова и др.);

3. број и врсту потребних посуда за сакупљање смећа и корпи за отпатке на јавним површинама и динамику њиховог пражњења;

4. износ накнаде за извршење послова из програма.

Комунално предузеће доноси програм из става 1 овог члана, најкасније до децембра текуће године за наредну годину.

Сагласност на програм одржавања чистоће на јавним површинама даје Градско веће Града Ниша.

Члан 6

У складу са програмом, комунално предузеће поставља на јавним површинама довољан број корпи за отпатке и посуда за смеће, на начин који омогућава њихово лако пражњење, прање, одржавање и не омета саобраћај.

Комунално предузеће, уз сагласност управе надлежне за комуналне делатности, одређује место за постављање корпи за отпатке и посуда за смеће, њихов изглед и врсту материјала од кога се израђују.

Када се корпе за отпатке и посуде за смеће постављају на јавним површинама око објекта у режиму заштићеног природног, културног и историјског добра, прибавља се и мишљење Завода за заштиту природе, односно Завода за заштиту споменика културе.

Члан 7

За одржавање чистоће на јавним површинама комуналном предузећу припада накнада из средстава локалних јавних прихода, у складу са извршеним пословима предвиђеним програмом.

Члан 8

О одржавању чистоће на јавним површинама на којима су изграђени објекти од општег интереса и објекти намењени за јавно коришћење (аутобуска и железничка станица, аеродром, пијаца, бензинске станице, отворени спортски објекти, базени и сл.) старају се предузећа, односно лица која послују, управљају и користе наведене објекте.

За одржавање чистоће на јавним површинама, односно за одвожење и одлагање отпадака са јавних површина из става 1 овог члана, комунално предузеће закључује посебан уговор са корисником.

Члан 9

О одржавању чистоће у стамбеним зградама старају се власници, закупци, односно скупштина зграде.

Вршење послова из става 1 овог члана власници, корисници, односно скупштина зграде, могу поверити комуналном предузећу уговором, којим се одређује време и начин одржавања чистоће, цена за извршене услуге и друга питања у вези са одржавањем чистоће у згради.

Одржавање чистоће дворишног простора око зграда колективног становања, стамбено -

-пословних и пословних зграда врши комунално предузеће.

За вршење послова из става 3 овог члана корисници услуга комуналном предузећу плаћају посебну накнаду.

Висину и критеријуме за одређивање висине посебне накнаде утврђује управни одбор комуналног предузећа, уз сагласност Скупштине града.

Члан 10

У хитним и оправданим случајевима (епидемиолошки разлози, државни празници, одређене свечаности), градоначелник града може наредити чишћење, прање и поливање одређених јавних површина мимо времена и динамике предвиђене програмом.

III САКУПЉАЊЕ, ОДВОЖЕЊЕ И ОДЛАГАЊЕ СМЕЋА

Члан 11

Смеће и други природни и вештачки отпаци из стамбених и пословних објеката и просторија, до одвожења, сакупљају се у одређене посуде за смеће.

Посуде за смеће морају бити удаљене од улаза за припадајући објекат максимално 25 метара, а минимално 5 метара.

Посуде за смеће морају бити ограђене или визуелно скривене зеленилом, или у посебним боксовима, и не могу се поставити на коловозу и у троуглу прегледности код укрштања улица.

О локацији и уређењу простора за сакупљање смећа, односно за смештај посуда за смеће одлучује управа надлежна за комуналне делатности.

Број, врсту и типове посуда за сакупљање смећа одређује комунално предузеће, уз сагласност управе надлежне за комуналне делатности.

Корисници ове комуналне услуге (власници, закупци и корисници станова, стамбених објеката, пословних објеката и просторија) дужни су да обезбеде одређени простор за сакупљање отпадака и одговарајући број и врсту посуда за смеће.

Члан 13

Предузећа, друга правна лица и предузетници који обављају трговинску, угоститељску и другу делатност дужни су да обезбеде простор, односно одговарајуће судове за одлагање амбалаже и других отпадака који настају у обављању тих делатности и услове којима се спречава растурање отпадака.

Ради обезбеђења услова којима се спречава растурање отпадака, корисници из става 1 овог члана закључују уговор са комуналним предузећем, којим ће се уредити време, динамика и друга питања у вези са одвожењем амбалаже и других отпадака који настају у обављању делатности.

Забрањено је одлагање амбалаже и других отпадака који настају у обављању делатности у посуде за смеће постављене за одлагање отпадака из стамбених објеката.

Члан 15

Нови корисници услуга (власници, закупци и корисници стамбених, пословних и других објеката) дужни су да набаве одређени број посуда за сакупљање смећа и одлагање отпадака који настају у обављању делатности и да обезбеде простор за сакупљање смећа и смештај посуда за смеће пре почетка коришћења стамбеног објекта, односно пре почетка обављања делатности у пословном објекту.

Нови корисници услуга (предузећа, друга правна лица и предузетници) дужни су да пре почетка рада комуналном предузећу пруже доказ о набавци посуде за смеће.

Члан 16

Одвожење смећа врши се према програму комуналног предузећа који садржи:

- време и динамику одвожења смећа, по подручјима месних канцеларија;

- време прања и дезинфекције типских посуда за смеће.

Програм из става 1 овог члана комунално предузеће доноси до децембра текуће године за наредну годину.

Сагласност на програм одвожења смећа даје Градско веће Града Ниша.

У случају изузетних временских прилика, епидемиолошких и других оправданих разлога, градоначелник града може одредити да се у појединим деловима града смеће одвози мимо времена и динамике предвиђене програмом.

Члан 17

Корисници комуналне услуге сакупљања и одвожења смећа плаћају цену за одвожење смећа и других отпадака комуналном предузећу, у складу са посебним прописима, односно у складу са уговором.

Цена утврђена за одвожење смећа обрачунава се по квадратном метру стамбено-

-пословног простора и плаћа се месечно.

Члан 18

Сакупљање и одвожење отпадака из стамбених и пословних објеката који се не сматрају смећем (дотрајали апарати из домаћинстава, намештај, делови санитарне опреме, напуштене ствари и други непотребни предмети) комунално предузеће организује два пута годишње по посебном програму, на који сагласност даје Градско веће Града Ниша и који садржи:

1. време и начин уклањања крупних отпадака;

2. број и врста возила за сакупљање и одвожење крупног отпада;

3. износ накнаде за извршење послова из програма.

За извршење програма из става 1 овог члана комуналном предузећу припада накнада из средстава локалних јавних прихода.

Члан 19

Комунално предузеће је дужно да на захтев корисника износи отпатке који не спадају у смеће (шљака, шут, грађевински материјал, крупни отпаци и сл.) и за то наплати кориснику прописану цену.

Комунално предузеће је дужно да одвезе отпатке из става 1 овог члана и по налогу надлежног комуналног инспектора, а на терет корисника.

По налогу надлежног инспектора, из еколошких и здравствено - санитарних разлога, смеће и отпатке из става 1 овог члана комунално предузеће је дужно да одвезе, а на терет корисника.

Члан 20

Смеће, крупни отпаци и друге отпадне материје одводе се и одлажу на депонију отпадних материја.

Локација за уређење простора за сакупљање отпадних материја - депонија, одређује се у складу са урбанистичким плановима и мора бити одређена, уређена и опремљена у складу са критеријумима утврђеним посебним прописима.

Уз депонију мора постојати објекат намењен за прање и дезинфекцију возила и свако возило се после пражњења мора опрати и дезинфиковати.

Члан 22

Забрањено је бацање смећа и другог отпада који се не сматра смећем (шут, земља, грађевински материјал, намештај, кућни апарати, делови санитарне опреме и слично) и извожење и депоновање шута, вишка земље и другог отпада са градилишта на просторима који нису за то предвиђени (стварање дивљих депонија).

Лицу које поступи супротно забрани из става 1 овог члана, комунални инспектор ће наложити уклањање дивље депоније о његовом трошку.

Уколико лице из става 2 овог члана не поступи по налогу комуналног инспектора, уклањање дивље депоније извршиће се на његов терет, преко другог лица.

Управа надлежна за комуналне делатности може одредити да се вишак земље са градилишта извози и депонује ради насипања и нивелације одређених терена ван депоније.

Одвожење и депоновање индустријског отпада комунално предузеће врши на начин и по поступку одређеним посебним прописима, о чему закључује уговор са корисником.

Члан 23

Комуналном предузећу, другом предузећу и предузетнику који обавља комуналну делатност одржавања депонија, за уређење и опремање депоније и санацију дивљих депонија у граду и насељеним местима на територији града припада накнада, на основу уговора о поверавању обављања ове комуналне делатности.

Трошкови текућег одржавања и коришћења градске депоније финансирају се од накнаде за одвоз смећа и накнаде за услуге одлагања смећа и отпада.

До поверавања, комуналну делатност одржавања депонија обавља јавно комунално предузеће, које је град основао за обављање ове комуналне делатности.

Члан 24

Комунално предузеће је дужно да:

1. одржава чистоћу на јавним површинама, у складу са програмом;

2. постави довољан број корпи и посуда за отпадке, у складу са програмом; редовно их празни и чисти простор око њих;

3. одвози смеће, у складу са програмом;

4. при одвожењу смећа, не подиже прашину, не ствара буку, не оштећује посуде за смеће, просторије и површине на којима се оне налазе или кроз које се смеће износи, расуто смеће одмах покупи и уклони;

5. након одвожења смећа, посуде за смеће врати на своје место;

6. да уклања крупне отпадке, у складу са програмом, као и на позив корисника;

7. преко средстава јавног информисања упозна јавност са програмима из члана 5, 16 и 18 ове одлуке;

изда писану сагласност о вршењу услуга одвоза смећа, на основу пруженог доказа о набавци посуде за смеће од стране корисника;

8. привремено ускрати одвожење смећа кориснику ако не поседује одговарајуће посуде за смеће;

9. предузме оперативне мере и друге посебне мере прописане Одлуком о комуналним делатностима и Одлуком о минимуму процеса рада;

10. придржава се утврђеног реда првенства у пружању комуналних услуга у случају више силе;

11. има право на накнаду из локалних јавних прихода и наплату цене од непосредних корисника за пружене услуге.

Члан 25

Корисник је дужан да:

1. обезбеди простор за смеће, односно простор за смештај посуда за смеће;

2. сакупља и одлаже смеће у посуде за смеће;

3. набави потребан број и тип посуда за смеће;

комуналном предузећу пружи доказ о набавци посуде за смеће;

4. обезбеди да простор на коме се налазе посуде за смеће буде приступачан и омогућава одвожење смећа;

комуналном предузећу омогући задужење и контролу стамбеног и пословног простора (пружи на увид документацију - пројекат о величини простора, овери потписом - печатом Записник о утврђивању основа за обрачун накнаде за изношење смећа);

5. комуналном предузећу плаћа прописану, односно уговорену цену за извршену услугу;

6. у посуде за смеће не одлаже крупне отпадке, запаљиве, штетне и опасне материје;

комуналном предузећу пријави све промене (назива, адреса, текућих рачуна, статуса, пресељења, промене величине пословно-

-стамбеног простора, власника, корисника и сл.) у року од 3 дана;

комуналном предузећу измири сва дуговања, пре одјаве вршења комуналне услуге, о чему се даје писана потврда;

да потврду о измирењу дуговања комуналном предузећу, приложи надлежним органима локалне самоуправе, Трговинском суду, приликом одјаве делатности, продаје пословно - стамбеног простора, гашења предузећа и сл;

7. са отпацима који имају употребну вредност поступа у складу са прописима;

8. са отпацима који имају својство опасних материја поступа у складу са прописима;

9. закључи уговор са комуналним предузећем за одвоз амбалаже и другог отпада који настају у обављању делатности.

V ЗАШТИТА ЧИСТОЋЕ НА ЈАВНИМ ПОВРШИНАМА

Члан 26

Ради одржавања и заштите чистоће на јавним површинама извођачи грађевинских радова дужни су да:

1. чисте јавне површине испред градилишта докле допире растурање прашине и грађевинског материјала;

2. квасе растресити материјал за време рушења и транспорта, као и приступне путеве;

3. одржавају функционалност сливника, отворених одводних канала за атмосферске воде у непосредној близини и на самом градилишту;

4. очисте точкове од блата пре изласка са градилишта, односно очисте запрљани коловоз и друге површине од блата;

5. депоновани грађевински материјал обезбеде од растурања или разношења по јавним површинама;

6. јавне површине које оштете доведу у исправно стање одмах, а најкасније у року од три дана од дана оштећења;

7. обезбеде да се земља и други растресити материјал (песак, шљунак, креч) не расипа;

8. очисте површину градилишта од смећа и шута пре уклањања ограде градилишта.

Члан 27

Превоз лаког и растреситог материјала (струготине, хартије и др.) мора да се обавља тако да се онемогући његово расипање.

Превоз огрева, грађевинског и другог материјала или течних материјала мора да се обавља возилима која су обезбеђена тако да је спречено расипање ових материја.

Када се истовар или утовар материјала из става 1 и 2 овог члана обавља на јавној површини, она мора да буде очишћена и опрана након завршеног истовара или утовара.

Члан 28

Приликом извођења радова на одржавању и заштити других јавних површина (уређења зелених јавних површина, путева и сл.), извођач радова је дужан да, у циљу обезбеђивања сигурности корисника јавне површине, пре почетка извођења радова упозори кориснике о радовима које ће изводити.

Члан 29

Ради одржавања и заштите чистоће на јавним површинама није дозвољено:

1. бацање хартије и других отпадака ван корпи за отпатке и посуда за сакупљање смећа;

2. изливање отпадних вода, држање отпадних материја и сл;

3. прање возила, цепање дрва, угља и сл;

4. спаљивање смећа;

5. у посуде за смеће бацање жара, сипање воде, штетних и запаљивих материја;

6. вађење и расипање смећа из посуда за смеће;

7. истоварање ван депонија земље, отпадног грађевинског материјала, индустријског и занатског отпада, шљаке, шута, амбалаже и другог отпада;

8. трешење тепиха, поњава, кеса усисивача са балкона и тераса;

9. оправљање и сервисирање моторних возила.

VII КАЗНЕНЕ ОДРЕДБЕ

Члан 31

Новчаном казном од 5.000 до 50.000 динара казниће се за прекршај комунално предузеће ако:

1. не прибави сагласност управе надлежне за комуналне делатности из члана 6 и 11 одлуке или поступи супротно сагласности;

2. не одржава чистоћу на јавним површинама у складу са програмом из члана 5;

3. Не одржава чистоћу дворишног простора око зграда колективног становања, стамбено - пословних и пословних зграда;

4. смеће не одвози у складу са програмом одвожења смећа (члан 16);

5. приликом одвожења смећа не поступа у складу са чланом 24 тачка 4 и 5;

6. на јавним површинама не постави довољан број корпи за отпатке, не празни их и не чисти простор око њих (члан 24 тачка 2);

7. не уклања крупне отпатке (члан 24 тачка 6);

8. не упозна јавност са програмима одржавања чистоће (члан 24 тачка 7);

9. не пере и не дезинфикује возила и контејнере (члан 20);

10. индустријски отпад не допонује на прописан начин (члан 22 став 5);

11. не поступи по наредби, налогу градоначелника града (члан 10 и члан 16 став 4).

За прекршај из става 1 овог члана казниће се одговорно лице у комуналном предузећу новчаном казном од 500 до 5.000 динара.

Члан 32

Новчаном казном у износу од 5.000 до 50.000 динара казниће се за прекршај корисник, предузеће и предузетник ако:

1. не обезбеди простор за смеће, односно простор за смештај посуда (члан 11, 15 и 25 тачка 1);

2. поступа супротно забранама из члана 22 став 1;

3. не сакупља и не одлаже смеће у посуде за смеће (члан 25 тачка 2);

4. не обезбеди да простор на коме се налазе посуде за смеће буде приступачан тако да је омогућено изношење смећа (члан 25 тачка 4);

5. као корисник и нови корисник комуналне услуге не набави и обезбеди посуде за смеће (члан 13 и 25 тачка 3);

6. у посуде за смеће одлаже крупне отпатке, запаљиве, штетне и опасне материје (члан 25 тачка 6);

7. ако поступа супротно забранама из члана 29;

8. одлаже амбалажу и друге отпадне материје, које настају у обављању делатности, у посуде за смеће стамбених објеката (члан 13 став 3);

не омогући комуналном предузећу да изврши задужење и контролу стамбено-пословног простора.

За прекршај из става 1 овог члана казниће се одговорно лице у правном лицу и физичко лице новчаном казном од 500 до 5.000 динара.

Члан 33

Новчаном казном од 3.000 до 50.000 динара казниће се за прекршај предузеће и предузетник као извођач грађавинских радова ако:

1. не очисти јавну површину испред градилишта (члан 26 тачка 1);

2. не спречи прљање простора ван градилишта за време рушења или транспорта (члан 26 тачка 2.);

3. не одржава функционалност сливника и одводних канала (члан 26 тачка 3);

4. не очисти возило пре изласка из градилишта и запрљани коловоз (члан 26 тачка 4);

5. не обезбеди од растурања и расипања грађевински материјал (члан 26 тачка 7 и члан 28);

6. у року од 3 дана од дана оштећења јавне површине не доведе ту површину у исправно стање (члан 26 тачка 6);

7. уклони ограду градилишта пре него што очисти смеће и шут (члан 26 тачка 8);

8. не отклони отпатке са јавних површина, настале извођењем радова на јавним површинама (члан 27 став 3);

9. не упозори кориснике о радовима које ће изводити (члан 28);

10. поступа супротно забранама из члана 29 тачка 2, 7 и 9.

За прекршај из става 1 овог члана казниће се одговорно лице у правном лицу новчаном казном од 500 до 5.000 динара.